open-index/open-wikipedia-markdown huggingface dataset:
Sankt Vladimirs orden

**Sankt Vladimirs orden** (russisk: *Орден Святого Владимира*) var en russisk orden. Den ble innstiftet 22. september 1782 av keiserinne Katarina II i anledning tjueåret for hennes regjering. Ordenen er oppkalt etter Vladimir den hellige, storfyrste av Kyiv. *Sankt Vladimirs orden* skulle belønne livslang fortjenstfull innsats, sivil eller militær, samt fremragende fortjenester av keiserriket. Ordenen kunne også tildeles utlendinger, men dette forekom sjeldent. Ordenen rangerte som nummer fire i det russiske ordensvesenet, etter *[[Sankt Georgsordenen]]*, men før *[[Aleksander Nevskij-ordenen]]*. Ordenen opphørte som følge av keiserrikets fall i 1917.

## Inndeling
*Sankt Vladimirs orden* var inndelt i fire grader, kalt klasser:
*1. klasse, også kalt storkors
*2. klasse
*3. klasse
*4. klasse

## Insignier

Ordenstegnet for *Sankt Vladimirs orden* besto av et rødemaljert kors med utbøyde armer. Begge sider av korset var rødt. Midtmedaljongen var svart med bokstavene *СВ*, helgenenes initialer, plassert på en kronet, fyrstelig hermelinskappe. Baksiden bar en innskrift med innstiftelsesdatoen. Ordensstjernen hadde åtte tagger og var av sølv og forgylt sølv. Midtmedaljongen bar det utbøyde korset, i denne sammenheng med initialene «CPKB», omgitt av en rød bord der ordenens motto, «девиз ордена: ПОЛЬЗА, ЧЕСТЬ И СЛАВА», var innskrevet. Ordensbåndet var svart med røde striper.

Ordenstegnene kunne utstyres med forskjellige tilleggstegn. Mest vanlig var sverd, for militære fortjenester. Andre tilleggstegn var tall som indikasjon på antall tjenesteår.

## Tildeling
*Sankt Vladimirs orden* nøt høy anseelse, fordi den var en orden som måtte fortjenes personlig. Ordenen ble ikke tildelt noen automatisk, heller ikke medlemmer av tsarfamilien. Tildeling skjedde etter keiserens ønske og vilje. 

Fra innstiftelsen i 1782 til det keiserlige ordensvesens fall i 1917 ble 1. klasse av *Sankt Vladimirs orden* tildelt omkring 800 personer. Blant dem som ble hedret med ordenens øverste klasse var framtredende vitenskapsmenn, forfattere, poeter og statsmenn. Storkors, eller 1. klasse, ble også tildelt rikets aller høyeste sivile embetsmenn, samt generaler og admiraler. En av disse var admiral Fabian Gottlieb von Bellingshausen, som utforsket sørishavet. 

Offentlige tjenestemenn måtte ha en tjenestetid på minst 40 år bak seg før en kunne vente seg tildeling av ordenen. Det var vanligere å bli tildelt ordenen etter 50 års tjeneste. For mange innebar utnevnelse til *Sankt Vladimirs orden* også tildeling av adelskap, da mange mottagere av denne ordenen i utgangspunktet ikke var adelige. Fram til år 1900 medførte tildeling av 3. og 4. klasse arvelig adelskap, etter dette året kun personlig adelskap. Ordenens 3. og 4. klasse ble vanligvis tildelt statstjenestemenn etter 25 til 30 års tjeneste. 4. klasse ble tildelt for militær tjeneste av bestemt lengde eller omfang.

*Sankt Vladimirs orden* ble bare unntaksvis tildelt utlendinger. I 1916 ble ordenen tildelt Serbias statsminister Nikola Pašić.

## Kilder
*Ulla Tillander-Godenheim: *The Russian Imperial Award System, 1894-1917*, Helsingfors: Vammalan Kirjapaino, 2005, s. 113–118.
Ludwig Markus Mack

**Ludwig Markus Mack** (født 23. september 1842 i Tromsø, død 28. mars 1915) var brygger, forretningsmann og lokalpolitiker. Han er mest kjent som grunnlegger av Macks Ølbryggeri. 

Ludwig Mack var sønn av Georg Andreas Ludwig Mack, som hadde kommet til Tromsø i 1834 fra Braunschweig i Tyskland for å etablere et bakeri. Ludwig Mack fullførte skolen 14 år gammel, og begynte i lære i farens bakeri i Tromsø. I 1870 giftet han seg med Maren Christine Barbara Normann. I 1884 til 1908 satt han i kommunestyret («ræpresentanskapet») og fra 1886 til 1896 satt han i formannskapet for Høyre. 

## Referanser


## Eksterne lenker
*
Taunton (Massachusetts)

**Taunton** er en by i delstaten Massachusetts i USA. Den er administrativt senter for Bristol County. Innbyggertallet var  ved folketellingen i 2000.

## Referanser


## Eksterne lenker
*
Bukseseler

**Bukseseler** er et par reimer som brukes for å holde oppe bukser. Selene festes med knapper eller klyper foran og bak på bukselinningen og plasseres på hver av skuldrene. Bukseseler er et alternativ til livreimer og belter.

## Bruk av bukseseler

Selene ble vanlig brukt når snittet i buksene (livlinjen) ikke passet til bruk av belte. Hvite seler under sjakett eller vest er fortsatt vanlig til gallaantrekk. I perioder ble selene også brukt til å holde oppe lange underbukser med. Underbuksene ble da utstyrt med løkker eller knapphull, mens selefestene besto av stropper som ble festet til knapper på innsiden av buksene. En vanligere modell i dag har klyper som griper over bukselinningen. 

Bukser med fast monterte seler kalles for snekkerbukser eller overaller og forekommer periodevis som moteplagg.

## Historie
Det har vært flere forgjengere til bukseselene de siste 300 år, men den moderne versjonen ble oppfunnet i 1822 av Albert Thurson. Under første verdenskrig mistet bukseselene popularitet som en følge av at menn oftere brukte belte til uniformen. Etter en oppgang i 1920-årene, ble bukseselene mindre populære igjen utover 1930-årene, og den dag i dag er ikke bukseseler vanlig å bruke blant yngre menn. Blant eldre er derimot bukseseler oftere i bruk.

## Se også
* Bandolær, skulderreim
* Belte
* Sikkerhetssele, ofte setebelte
* Stropp
* Seletøy, seler til trekkdyr

## Eksterne lenker
* 
*
Bjarte Askeland

**Bjarte Askeland** (født 1965) er professor ved Handelshøyskolen BI. 

Askeland tok juridisk embetseksamen i 1991. Han var dommerfullmektig og konstituert herredsrettsdommer ved Jæren herredsrett fra 1992 til 1994. I 1994 ble han ansatt ved juridisk fakultet fra 1994, dr. jur. i 2001 og professor ved fakultetet fra 2005 til 2019. Fra 2019 til 2023 var han lagdommer ved Gulating lagmannsrett.

Askeland jobber særlig med emner innenfor erstatningsrett og rettsteori.

## Bibliografi
* *Erstatningsrettslig identifikasjon* (2002)
* *Tapsfordeling og regress ved erstatningsoppgjør* (2006)

## Eksterne lenker
Makrellbekken

**Makrellbekken** er et boligområde i Bydel Vestre Aker vest i Oslo. Det ligger mellom Smestad og Holmen, og avgrenses av Sørkedalsveien i sør og Røabanen i nord.

Navnet kommer fra en bekk ved samme navn, som også gav navn til to tidligere husmannsplasser under Søndre Smedstad. Våningshuset på den ene av disse ble flyttet til Bygdøy i 1953. Der Njårdhallen ligger i dag lå plassen Trasop, og litt bortenfor denne ligger Gjetebråten, rehabilitert i nyere tid og fortsatt i bruk som bolig.

Navnet «Makrellbekken» kommer ikke av fisken makrell, men er derimot en fordansking av «Markskjellbekken», et navn som kommer av at bekken dannet grensen mellom gårdene Huseby, Voksen, Smedstad og Holmen.

Makrellbekken fikk sitt første forretningsbygg på 1920-tallet, og T-banen kom i 1935 med Makrellbekken stasjon. Før og under okkupasjonen hadde Makrellbekken et steinbrudd, der tennisbanene til Njård nå ligger. Her arbeidet sovjetiske krigsfanger under krigen.

I dag ligger Njårdhallen like ved Makrellbekken stasjon, og her står en statue over krigshelten Gregers Gram, som var aktiv i idrettklubben Njård. Tomten ovenfor Njårdhallen er den såkalte «Ambassadetomta», hvor USAs ambassade er plassert.

## Referanser


## Kilder
*Oslo byleksikon
*Bovim, Bjørn; Fjerdingstad, Knut og Kristoffersen, Svend: «Og neste stasjon var» i Rødevand, Øivind (red.): *Skøyen i sentrum*, side 209-210. Ullern Historielag, 2004. ISBN 82-91666-05-9
Buksesmekk

**Buksesmekk**, **bukseklaff** eller **gylf** betegner to overlappende stoffdeler med en åpne- og lukkeinnretning foran på bukser eller andre beinklær. Innretningen har vanligvis én eller flere knapper eller en glidelås. Slike lukninger gjør at buksene blir videre rundt livet når de åpnes. Dermed blir det enklere å ta dem av og på. Åpninga gjør det også lettere for gutter og menn å tisse. Ekstra tildekking med stoff skjuler åpninga og dekker den for vind og vær. Gylfer finnes også i noen kjoler og skjørt.

Ordet *gylf* betegner en skjult, vertikal lukning med knapper og tøyklaffer på så vel jakker, frakker som bukser. Åpninger der knapper og knappehull er skjult bak en slik tøykant, var imidlertid sjeldne før 1800-tallet. På 1700-tallets knebukser ble splitten og knapperaden foran isteden dekket av en brei klaff eller klapp, et tøystykke med to vannrette knappehull i sidene som ble knappet fast til bukselinninga. Slike buksesmekker ble avløst av gylfen i herrebuksene omkring 1850. 

Breie, klaffeformede buksesmekker er imidlertid beholdt i for eksempel tradisjonelle bunadsbukser, såkalte klaffebrøker, og tyske lederhosen.

## Buksesmekk og gylf

### Historikk

### Ordbakgrunn for ''gylf'' og ''fly''

## Annet
Det blir fortsatt ansett som ufint, komisk og pinlig å gå med (ufrivillig) åpen buksesmekk. Tidligere var det også upassende å vise underbuksene offentlig. Ungdomsmoten med saggebukse har imidlertid gjort dette akseptabelt i mange miljøer. Denne moten innebærer at vide jeans bæres med bukselivet omkring rumpa slik at underbuksene under blir synlige, Sagging ble vanlig i USA på 1990-tallet.

## Se også
* Skamkapsel, belgformet frontstykke på beinklær for menn på 1500-tallet

## Referanser
Pentadactylos

**Pentadactylos** er den vestlige delen av fjellkjeden Kyrenia, ei lang og smal fjellkjede som går om lag 150 km langs nordkysten av Kypros. Navnet Pentadactylos (stundom skrevet *Pendathaktilos*) blir av og til brukt synonymt med hele fjellkjeden Kyrenia. Navnet betyr «fem fingrer» på gresk, og kommer av et fjell nær den nordlige kystbyen Kyrenia (Girne) som har fem fingerlignende utspring.

En ødeleggende skogbrann i juli 1995 brente ned store skogområder og naturlige bosteder i disse fjellene.

Fjella har mange historiske borger og klostre, blant annet St. Hilarion Castle, og mange turistattraksjoner.

## Sagn
Det finnes mange sagn knyttet til Pentadactylosfjellene. Et forteller om en innbilsk landsbyboer som var forelsket i den lokale dronningen og ba om å få gifte seg med henne. Dronningen ønsket å bli kvitt den uforskammede unge mannen, og ba ham om å hendte vann fra en kilde ved Apostolos Andreas-klosteret i Karpas, en farlig reise i gamle dager. Mannen dro av sted, og etter noen uker kom han tilbake med noe av det verdifulle vannet. Dronningen ble sjokkert over at han hadde greid det, men ville ikke gifte seg med ham. I rent raseri tømte mannen vannet ut på bakken og greip gjørme fra det som han forsøkte å kaste mot dronningen. Hun dukket og gjørmeklumpen seilte av sted til det landet på toppen av Kyreniafjellet. Der kan man fortsatt se de fem fingrene til landsbyboeren.

Et annet sagn handler om den bysantinske helten Digenis Akritas. Dette sagnet forteller at hånda til Digenis Akritas greip om fjellet da han skulle klatre ut av sjøen for å frigjøre Kypros fra muslimenes invasjon.
The Lost Continent

**The Lost Continent** har flere betydninger:

* *[[The Lost Continent: The Story of Atlantis]]*, en eventyrroman fra 1899 skrevet av C J Cutcliffe Hyne.
* *[[Beyond Thirty]]*, en sciencefictionroman fra 1915 skrevet av Edgar Rice Burroughs (senere utgitt under tittelen *The Lost Continent*).
* *[[Lost Continent (1951 film)]]*, en am. sciencefictionfilm fra 1951.
* *[[Lost Continent (1954 film)]]*, en italiensk dokumentarfilm fra 1954..
* *[[The Lost Continent (1968 film)]]*, en britisk eventyr- og sciencefictionfilm fra 1968.
* *[[The Lost Continent: Travels in Small-Town America]]*, en reisebok fra 1989 av Bill Bryson.
* *[[The Lost Continent (opera)]]*, en opera fra 2004 av Neil Edwards.
Europaparlamentsvalget i Storbritannia 2009

**Europaparlamentsvalget i [[Storbritannia]] 2009** ble holdt torsdag 4. juni 2009. Det ble valgt 72 mandater til Europaparlamentet, noe som var seks mandater mindre enn valget i 2004. 

Storbritannia var delt opp i tolv valgkretser, hvorav tre var Nord-Irland (3), Skottland (7) og Wales (4). De andre var regionene i England: Stor-London (9), Sørøst-England (10), Sørvest-England (7), Vest-Midlands (7), Nordvest-England (9), Nordøst-England (3), Yorkshire og Humber (6), Øst-Midlands (6) og Øst-England (7).

Valgresultatet ble som følger:

* Det konservative parti (25 representanter, 27,7 % andel av stemmene), 
* Storbritannias uavhengighetsparti (UKIP) (13 representanter, 16,5 % andel av stemmene), 
* Arbeiderpartiet (Labour) (13 representanter, 15,7 % andel av stemmene), 
* Liberaldemokratene (11 representanter, 13,7 % andel av stemmene), 
* De grønne (2 representanter, 8,6 % andel av stemmene), 
* Det britiske nasjonalistparti (BNP) (6 representanter, 2 % andel av stemmene), 
* Det skotske nasjonalistparti (SNP) (2 representanter, 2,1 % andel av stemmene), 
* PC (1 representant, 0,8 % andel av stemmene), SSP (0 representanter, 0,1 % andel av stemmene), 
* andre partier (0 representanter, 8,4 % andel av stemmene).

## Referanser
Otto Gelstedprisen

**Otto Gelstedprisen** er en dansk pris som deles ut fra Otto Gelsteds Mindefond som ble opprettet i 1970 av Otto Gelsteds universalarving.  Prisen deles ut hvert år av Det Danske Akademi og er på DK 65&nbsp;000. Formålet er: «å støtte diktere, oversettere, journalister på den måte og i det omfang, som fondets styre til enhver tid bestemmer». Prisen har tidligere tradisjonelt vært tildelt unge forfattere for deres andre eller tredje bok.

## Liste over mottakere

## Kilder

*Gelstedprisen hos Litteraturpriser.dk
Karl Gether Bomhoff

**Karl Gether Bomhoff** (født 6. august 1842 i Larvik, død 23. september 1925) var en norsk bankmann og politiker (V). Han var direktør for Norges Bank 1893–1920 og stortingsrepresentant 1895–1897.

Bomhoff var opprinnelig farmasøyt og kjemiker, og var 1875–78 administrerende direktør for Trondhjems Mekaniske Værksted, før han i 1885 ble medlem av direksjonen av Norges Bank, hvor han ble direktør i 1893. Som direksjonsformann var han opptatt av Norges Bank måtte være selvstendig, og fri fra politisk press. Han uttalte bl.a. at *«Jeg har sagt det før, at jeg tror, Bankens Ledelse ligesaa godt kan foregaa fra Trondhjem som fra Kristiania, og jeg tror, bedre, fordi den i Hovedstaden vil være udsat for et Tryk, som man ikke kan vide, hvorlænge en Direction vilde kunne modstaa»(...).* Norges Bank lå i Trondheim fram til 1897, da dens hovedsete ble flyttet til Christiania. 

Fra 1895 til 1897 var han stortingsrepresentant fra Trondhjem og Levanger krets. Han ble også valgt inn for 1897-sesjonen, men søkte fritak på grunn av Norges Banks flytting til Christiania. Denne søknaden ble innvilget med 76 mot 33 stemmer. 

Han var styremedlem i Trondhjems Kvinnesaksforening i 1880-årene.

Fra 1912 var han medlem av styret for Carnegies Heltefond i Norge. I 1920 gikk han av som direktør for Norges Bank og ble etterfulgt av Nicolai Rygg.

## Referanser


## Kilder
* *[[Salmonsens konversationsleksikon]]*, 2. utg., bind III, s. 614. København: J. H. Schultz, 1915.

## Eksterne lenker
* 
*
Erik Johan Stagnelius

**Erik Johan Stagnelius** (født 14. oktober 1793 i Gärdslösa på Öland, død 3. april 1823 i Stockholm) var en svensk romantisk dikter.

## Liv
Stagnelius stammet fra presteslekter både på fars- og morssiden. Faren, Magnus Stagnelius, var professor i gresk, en tid sogneprest i Gärdslösa på Öland, siden biskop i Kalmar stift. I 1811 begynte Erik Johan å studere ved Lunds universitet, men i 1812 flyttet han til Uppsala og avla eksamen der i 1814. Han ble ansatt i kanselliet i Stockholm, og levde her inntil sin død i 1823.

## Diktning
Bare en mindre del av Stagnelius’ diktning ble utgitt i hans levetid: heksameterdiktet «Wladimir den store» (1817), tre hefter *Liljor i Saron* (1821) og sørgespillet *Bacchanterna eller Fanatismen* (1822), alle tre anonymt. Den første samlede utgaven av hans dikt ble foretatt av Lorenzo Hammarsköld 1824–26. I Hammarskölds samling finnes blant annet det udaterte diktet «Vän! I förödelsens stund». Det ble i 2025 tatt opp i Sveriges kulturkanon i lyrikkantologidelen i kategorien «Litteratur».

## Referanser
Johan Ludvig Alver

**Johan Ludvig Alver** (født 28. februar 1848, død 21. august 1897) var en norsk skolemann, lærebokforfatter og oversetter.

Johan Ludvig Alver var en yngre bror av Amalie Skram, gift med Isabella Vibe (1870–1937) og far til Inger Alver Gløersen (1892–1982). Etter hans død ble hustruen gift på ny med Sigurd Høst.

Alver var adjunkt flere steder på Østlandet, blant annet i Fredrikshald og på Kongsberg, og hadde i perioder søsteren Amalie Skram boende hos seg. Hos ham har hun for eksempel skrevet deler av *[[Hellemyrsfolket]]*. Ved sin død etterlot han seg en dagbok som er en kilde til informasjon om den mer berømte søsteren.

Selv skrev han lærebøker i engelsk og en turistbok for Kongsberg, utgitt av Kongsberg og Omegns Turistforening. Han oversatte også teologiske verker fra engelsk, som *Johannes og Antikristen* av Frederic Wilhelm Farrar og *Rationalismens historie* av William Lecky. Et par artikler av ham finnes i de tidlige årgangene av *[[Samtiden]]*.

## Verker
* *Kongsberg* (1889)
* *[http://urn.nb.no/URN:NBN:no-nb_digibok_2009020500028 Engelsk: praktisk Lærebog]* (1890)
* *Engelsk grammatik for middelskolen* (1894)

### Oversettelser
* Frederic Wilhelm Farrar: *[http://urn.nb.no/URN:NBN:no-nb_digibok_2009021603012 Apostelen Johannes og Antikristen]* (1893)
* *Kristus i nutiden: prækener for søn- og helligdag i kirkeaaret* (1894)
* William Lecky: *Rationalismens historie* (1897)
Vilhelm Ekelund

**Otto Vilhelm Ekelund** (født 14. oktober 1880 i Stehag i Skåne i Sverige, død 3. september 1949 i Saltsjöbaden) var en svensk dikter, forfatter og aforistiker.

## Liv og virke
### Bakgrunn
Ekelund vokste opp ved Ringsjön på den skånske landsbygden, som danner rammen om hans tidlige diktning, men flyttet siden til Lund, hvor han gikk på skole. 

### Dikter, essayist, aforistiker
Vilhelm Ekelund debuterte i den lundensiske studentkalenderen *I skilda färger* år 1900, sammen med Mauritz Krook, Alfred Fjelner og Nils P. Svensson. Et par månader senere samme år utkom han med sin egen første diktsamling, *Vårbris*. Denne diktsamling var skrevet i bundne vers, men i de senere diktsamlingene skrev han i friere vers.

Med disse tidlige verker ble han mottatt han som en arvtaker til skånske poeter som A.U. Bååth, Emil Kléen og Ola Hansson. De følgende årene frem til 1909 utkom han med flere diktsamlinger innen han forlot poesien for godt och med essaysamlingen *Antikt ideal* posisjonerte seg som en betydelig essay- og aforismeforfatter. 

Ekelund var inspirert av Ola Hansson, og tilhørte som han en symbolistisk retning innenfor lyrikken. Siden mottok han inntrykk fra klassisk gresk diktning, den tyske og den svenske romantikken samt ekspresjonismen. 

I 1907 ble Ekelund dømt til bøter og fengsel for å ha forulempet en offentlig tjenestemann ved en restaurant utenfor Göteborg. For å unngå fengsel forlot han landet, og levde i mange år i Tyskland og Danmark. Han vendte seg nå bort fra poesien og begynte å skrive essays og aforismer. I 1910 utga han *Antikt ideal* og *Böcker og vandringar*, og i 1912 *Båge och lyra*.

I perioder bodde han i Berlin, og han foretok en reise til Italia.

Ekelund virket sporadisk som oversetter, og har blant annet oversatt verker av Pindaros, Giacomo Leopardi og Francesco Petrarca.

## Verker

## Priser og utmerkelser (utvalg)

## Referanser


## Litteratur
* Carl-Erik af Geijerstam: *Det personliga experimentet: studier i Vilhelm Ekelunds aforismer*. Stockholm: Bonnier, 1963.
* Eva-Britta Ståhl: *Vilhelm Ekelunds estetiska mysticism*. Uppsala: Lundequistska bokhandeln, 1984.
* Per Erik Ljung: *Vilhelm Ekelund och den problematiska författarrolen*. Lund: LiberLäromedel, 1980.
* Sven Lindqvist: *Dagbok och diktverk: en studie i Vilhelm Ekelunds Nordiskt och klassiskt*. Stockholm: Bonnier, 1966.
* Nils Gösta Valdén: *Inledning till Vilhelm Ekelund*. Gleerup, 1965.
* Algot Werin: *Vilhelm Ekelund*. Lund: Gleerup, 1960–61.

## Eksterne lenker
* 
* Vilhelm Ekelundsamfundet
Europaparlamentsvalget i Nederland 2009

**Europaparlamentsvalget i [[Nederland]] 2009** ble avholdt torsdag 4. juni 2009. Det ble valgt 25 mandater til Europaparlamentet, noe som er to mandater mindre enn valget i 2004. Valget fulgte D'Hondts metode for fordeling av mandater.

For første gang kunne innbyggerne i De nederlandske Antiller og Aruba stemme.

## Valgresultatet

## Referanser


## Kilder
*Uitslag verkiezing van de leden van het Europees Parlement van 4 juni 2009 Kiesraad
Europaparlamentsvalget i Irland 2009

**Europaparlamentsvalget i [[Irland]] 2009** ble avholdt fredag 5. juni 2009. Det ble valgt 12 mandater til Europaparlamentet, noe som var ett mandat mindre enn valget i 2004. Irland er delt opp i fire valgkretser i valget.

## Referanser
Erik Sjöberg

**Erik Sjöberg** (1794–1828) var en svensk romantisk dikter og forfatter. Han var kjent under pseudonymet **Vitalis** («livet en strid»)

Sjöberg kom fra fattige forhold. Hans far var bondegutt som fikk barn med en middelaldrende prestedatter. Det var ifølge Olof Lagercrantz notater ingen god start i livet, men morens far sørget likevel for  få den begavede gutten inn på universitetet i Uppsala. Professor Erik Gustav Geijer festet seg ved gutten og skaffet ham et stipendium fra kronprinsen, den senere Oscar I. Sjöberg frasa seg i utgangspunktet stipendiet. Han var engstelig for at han ville bli utsatt for press, og han anså seg som svak for press. Da hans venn Karl August Nicander dediserte en bok til kronprinsen, ergret Vitalis seg over dette. Han passet deretter på å desisere sin egen neste diktsamling utgitt i 1918, til en annen høytstående gestalt, nemlig fullmånen.

Ved siden av forfatterskapet tjente han til livets opphold ved å gi undervisning. Han døde i tuberkulose.

## Referanser


## Eksterne lenker
*
Odd Fellow leiren Salten

**Odd Fellow leiren Salten** ble grunnlagt i Bodø den 27. mai 2005 som Odd Fellow leir nr 24 i Den Norske Odd Fellow Ordenen.

## Bakgrunn
I 1998 hadde Storlogen utarbeidet en langtidsplan for distrikt 13 (Salten), der målsetningen var å utvide medlemsmassen med 5 %. DSS (distriktsrådet) nedsatte samme år et utvalg ledet av Paul Støre, Eks.H.P. i Odd Fellow leiren Nordland. I 1999 konkluderte utvalget med at Odd Fellow-huset i Bodø burde utvides. I tillegg ble det anbefalt å grunnlegge en ny Odd Fellow loge i Fauske, to nye Odd Fellow loger i Bodø, og en ny Rebekkaloge i Bodø.

I 1999 ble Rebekkalogen Sildre grunnlagt i Bodø. I 2003 ble Odd Fellow logen Marmor grunnlagt i Fauske. Logene Elias Blix og *Børvasstind* ble grunnlagt i Bodø i henholdsvis 2004 og 2005. Utvidelsen av Odd Fellow huset i Bodø var ferdig i 2005.

Forslaget om å opprette en ny leir i Salten, ble fremmet av Eks DSS Per Schrøder. Medlemsmassen i Odd Fellow leiren Nordland tvang frem behovet for en ny leir uavhengig av Storlogens langtidsplan.

## Saltfjorden Leirforening (2004)
Den 29. juni 2004 ble det sendt en formell søknad til Store Sire om å etablere en ny leirforening. Søknaden var underskrevet Svein Berg-Leirvåg &ndash; Eks.H.P. og Eks.Ordførende Mester i Odd Fellow logen Morild, og Eks.Ordførende Mestre i Odd Fellow logene Bodin (Tore Sørensen), Saltdal (Trond Birger Andreassen), Marmor (Finn Ove Paulsen) og Elias Blix (Kjell Kristoffersen).

Søknaden ble innvilget den 30. juli 2004, og den 1. november kl 17:30 ble Saltdalen Leirforening grunnlagt i Odd Fellow-huset i Bodø, med Svein Berg-Leirvåg som Høvetsmann.

Institueringen ble foretatt av DSS Edvard O. Dølvik med Eks. DSS Per Schrøder tilstede.

## Selvstendig leir (2005)
Odd Fellow leiren Salten ble instituert den 27. mai 2005 med Jarl Jensen som første H.P. Leiren er øverste organ for de fem Odd Fellow logene Morild, Bodin, Saltdal, Marmor og Elias Blix.

Ved grunnleggelsen hadde leiren 183 medlemmer. I februar 2009 var medlemstallet vokst til 234.
Ringsjön

**Ringsjön** er en innsjø i Skåne län i Sverige. Sjøen er regulert, med en middelhøyde på 53,5 meter over havet. Den største dybden er 17 meter. Tidligere dekket den et langt større areal enn i dag, men i 1883 besluttet godseieren på Rönneholm å senke vannstanden omkring 1,5 meter. Sjøen ble da delt i tre deler: Östra Ringsjön, som er Skånes nest største innsjø, samt Västra Ringsjön og Sätoftasjön. 

Midt i sjøen, på det som før var en øy, lå det tidligere Bosø kloster, som nå er omdannet til et gods som drives av slekten Bonde. Bygningene er åpne for offentligheten. 

## Referanser
Løspatron

**Løspatron** er en patron som er laget for å avfyres i vanlige skytevåpen, normalt uten prosjektil.

Det finnes flere typer, i plast og metall, og også med prosjektil. Da har man en innretning på løpsmunningen som knuser prosjektilet ved avfyring. Løspatroner brukes for eksempel ved simulerte krigssituasjoner under trening for militære, ved saluttering, eller ved filminnspillinger. I Norge kalles ofte løspatroner for **«rødfis»** eller **«rødplast»**, da de er laget i rød plast.

Løspatron må ikke forveksles med klikkpatroner eller ekserserpatroner, som er patroner uten tennhette, krutt og prosjektil.

## Sikkerhet
Løspatroner er ikke ufarlige, de inneholder tennhette, og i noen tilfeller også krutt. Fragmenter fra patronen kan forlate løpet i høy hastighet, og kan i visse tilfelle være dødelige ved skyting på kloss hold. Under innspillingen av filmen *[[The Crow]]* ble hovedrolleinnhaver Brandon Lee drept da en revolver med et prosjektil som satt fast i løpet ble avfyrt med en løspatron. Trykket av avfyringen av løspatronen var høyt nok til å få prosjektilet til å forlate løpet, og trenge inn i Lees mage.

### Sikkerhetsavstander
For norske landmilitære styrker er sikkerhetsavstandene ved bruk av løsammunisjon angitt i Forsvarets sikkerhetsbestemmelser for landmilitær virksomhet (UD 2-1). Uten montert rekylforsterker er avstanden 20 m for kaliber til og med 12,7 mm. Med montert rekylforsterker er avstanden 10 m for 12,7 mm og 2 m for mindre kalibre. Knallskudd (håndgranatsimulator) skal ikke kastes nærmere personell enn 10 m, og de skal ikke brukes i lukket rom hvor personell oppholder seg.

## Se også
* Blåplast (kortholdsammunisjon)
* Tørrtrening, skyting uten ammunisjon

## Referanser


## Eksterne lenker
*
Sancho VI av Navarra

**Sancho VI Garcés** (baskisk: *Antso VI.a*; født 21. april 1133, død 27. juni 1194), også kalt «den vise» – *el Sabio*, var konge av Navarra fra 1150 og fram til han døde i 1194. Han var den første monarken som offisielt oppga tittelen som «konge av Pamplona» til fordel for konge av Navarra, og altså endret betegnelsen på sitt rike. Sancho Garcés var ansvarlig for føre riket inn i Europas politiske virkefelt. Han var den eldste sønnen til García Ramírez, *el Restaurador*, «gjenoppretteren», og franske Margaret eller Marguerite de L'Aigle.

## Liv og virke

Sancho VI arvet et svekket kongerike, stadig utsatt for angrep fra kongedømmet Castilla ved Alfonso VII og fra grevskapet Barcelona ved Ramon Berenguer IV, som også var konge av kongedømmet Aragón, og som i 1140 hadde godtatt delingen av kongedømmet i traktaten av Carrión.

Sancho VI forsøkte å styrke og utbedre kongedømmets grenser, som hadde blitt redusert ifølge traktatene i Tudellén og Carrión, som han hadde blitt tvunget til å signere med Castilla og Aragón tidlig i sitt styre. Ved forliket i Soria greide Castilla til sist å få bekreftet å besitte territoriene som var erobret. Av hensyn til faren for at Castilla kunne erobre ytterligere områder vest i Navarra sikret Sancho VI på nytt kongelig autoritet ved å grunnlegge flere byer i 1181, inkludert San Sebastián, Vitoria, Treviño og andre. Han grunnla klostre og mange arkitektoniske bedrifter er datert til hans regime. 

Han var en fiende av Raymond Berengar IV av Aragón, men dennes sønn, Alfonso II av Aragón, delte landområdene som ble tatt fra Murcia med ham ved traktaten i Sangüesa i 1168. I 1179 signerte de to naboene igjen en pakt i Borja om gjensidig beskyttelse mot Castillas aggresjon. Han bygget også en allianse med den engelske kongen, og var hans allierte mot den franske kongen. Denne alliansen ble sikret med et dynastisk ekteskap da datteren hans ble gift med Rikard Løvehjerte.

Sancho VI døde den 27. juni 1194 i Pamplona hvor han ble gravlagt.

## Ekteskap og barn
Sancho VI giftet seg i 1157 med Sancha av Castilla, datter av Alfonso VII av León og Castilla og hans hustru Berengaria av Barcelona (som var datter av Ramon Berenguer III, grev av Barcelona), og de fikk seks barn:

* Berengaria av Navarra, giftet seg med Rikard I av England (Rikard Løvehjerte) i 1191. Hun døde barnløs i 1230 eller 1232.
* Sancho VII av Navarra, fikk tilnavnet «den sterke», etterfulgte sin far og styrte som konge av Navarra fra 1194 og til 1234, giftet seg først med Constance av Toulouse og for andre gang til en kvinne som er antatt å ha vært en datter av keiser Fredrik I av Det tysk-romerske rike, eller i henhold til andre kilder, muslimske Yusuf II (Yūsuf bin an-Nāṣir), kalif av Marokko
* Blanca av Navarra, giftet seg med greve Teobald III av Champagne og regent etter ektefellens død i 1201. Hennes sønn Teobald ble konge av Navarra etter at hans onkel døde.
* Fernando, gravlagt i klosteret Santa María la Real de Las Huelgas, 1,5 km fra byen Burgos.
* Teresa
* Constance, gravlagt i Marcilla.

## Referanser
Chagas sykdom

**Chagas sykdom** er en parasittsykdom som forårsakes av flagellaten *Trypanosoma cruzi* og har rammet mellom 16 og 18 millioner mennesker i Latin-Amerika og USA. Vertsdyret er diverse mindre pattedyr som lever i skogen, hunder og katter og spesielt i områder med høy sykdomstetthet, selv mennesker. Vektoren for sykdommen er rovteger av gruppen chagasteger  (Triatominae). Smitten overføres ved at nebbmunnen biter sovende mennesker. Sykdommen kan også overføres ved blodoverføring, transplantasjon og under svangerskap. På grunn av dette er alle som er født i Amerika sør for USA utelukket fra å bli blodgivere i Norge. Parasittene kan medføre infeksjon i nervesystemet, fordøyelsen og i muskelceller i hjertet.

Dødeligheten er på cirka 10&nbsp;%. Sykdommen kan føre til vekst av hjertet som siden kan lede an veien mot en hjertesvikt.

Sykdommen forekommer i Amerika, fra sydlige USA til sydlige Argentina.
 
Chagas sykdom er oppkalt etter den brasilianske legen Carlos Chagas, som beskrev den i 1909.

## Referanser


## Kilder
* – Epidemiology of Chagas Disease (Memorias do Instituto Oswaldo Cruz, Vol. 94, Suppl. I, 1999). 
* – Trypanosomiasis, American (Centers for Disease Control & Prevention, National Center for Infectious Diseases, Division of Parasitic Diseases)
Brahui

**Brahui** er et dravidisk språk som brukes i vestlige og sørlige og sentrale Pakistan, noen grenseområder i Afghanistan, Iran og Turkmenistan. De viktigste områdene hvor brahui blir snakket er i vest og sør i sentrale Pakistan, rundt byene Kalat og Quetta. Det er det eneste dravidiske språk som har et kjerneområde utenfor Sør-India eller Sri Lanka. På begynnelsen av 2000-tallet hadde språket over to millioner brukere.

Språket blir snakket av brahuifolket. Disse har vært isolerte fra andre dravidisktalende gjennom flere hundre år, og har opplevd stor påvirkning fra andre kulturer. Som resultat har språket mange lånord fra balutsji, sindhi og persisk. Mange som snakker brahui er flerspråklige, og en god del som tidligere snakket brahui har gått over til å snakke balutsji eller persisk.

Brahui kan skrives med persisk-arabisk skrift, i nyere tid også med latinske bokstaver, men svært få brahuitalerere er lesekyndige, og under 1 % av dem kan skrive brahui.

## Grunnleggende ord og fraser
*en – *asiŧ*
*to – *iraŧ*
*tre – *musiŧ*
*hva – *ant*

## Truet
I henhold til en rapport fra 2009 fra UNESCO er brahui et av 27 språk i Pakistan som er truet av utryddelse. Det er klassifisert som «utrygt», det siste nivået av truete språk ut fra fem nivåer av bekymring.

## Referanser


## Eksterne lenker
* Brahui - UCLA Language Materials Project, University of California Los Angeles (UCLA).
* Brahui ved Ethnologue
* Bráhuí Báşágal (Brahui Alphabet) 
* Profile of the Brahui language
* Delvis bibliografi over forskerverker om brahui
Centra

**Centra** var en norsk matvarehuskjede som var en del av NorgesGruppen. Kjedens butikker ble konvertert til en av kjedens andre merker, som Meny.

Den første Centra-butikken åpnet i Manglerud Senter 1966. Den siste Centra-butikken lå på Høvik, og ble gjort om til Meny i 2015.

## Referanser


## Eksterne lenker
* Offisiell hjemmeside &ndash; Norgesgruppen
Odd Fellow logen Øyfjell

**Odd Fellow logen Øyfjell** ble grunnlagt den 30. mai 1963 i Mosjøen som Odd Fellow-loge nr 71 i Den Norske Odd Fellow Ordenen.

Odd Fellow-logen Øyfjell var i 1971 moderlogen til Rana Broderforening I.O.O.F., som i 1972 ble opphøyd til den selvstendige Odd Fellow-logen Orion.

Logen deler ordenshus med rebekkalogen Kilden i Kr. Quales gate 23 i Mosjøen.

## Ekstern Lenke
* Odd Fellow Logen Øyfjell
Liste over Sametingets ordførere

Dette er ei **liste over Sametingets ordførere**. Det svenske Sametinget ledes av en ordfører som velges blant sametingsrepresentantene. Sametinget i Sverige ble opprettet i 1993.

## Referanser
Tillie Olsen

**Tillie Lerner Olsen** (1912–2007) var en amerikansk forfatter og feminist.

## Liv og virke
Olsen ble født den 14. januar 1912 i Wahoo i delstaten Nebraska i USA, og vokste opp i Omaha. Hennes foreldre var jødiske innvandrere fra Russland. Hun hoppet av gymnaset og arbeidet blant annet som servitrise og tjenstejente. Olsen var også en fag organisator og politisk aktivist, i 1930-årene var hun en kort tid medlem av USAs kommunistiske parti. I 1934 ble hun fengslet for en kort tid da hun opprettet en fagforening. Hun skrev om erfaringen i The Nation og i Partisan Review.

I 1961 ble hun belønnet med O. Henry-prisen for årets beste amerikanske novelle for tittelnovellen i *Tell Me A Riddle*. Novellsamlingen, som består av fire noveller, er nå på pensum i litteraturundervisningen ved amerikanske universitet.

*Silences* er en faktabok som blant annet handle om skrivesperre, spesielt de problemer som arbeiderforfattere og spesielt kvinner har med å kunne konsentrere seg om forfatterskapet.

Hun døde den 1. januar 2007 i Oakland i delstaten California i USA i en alder av 94 år.

## Bibliografi
* *Tell Me A riddle* (1961)
* *Yonnondio:From the Thirties* (1974)
* *Silences* (1978)
* *Mothers & Daughters: That Special Quality: An Exploration in Photographs* tillsammans med Estelle Jussim (1995)

## Referanser


## Eksterne lenker
*
Johan Jönson

**Johan Jönson** (født 1966) er en svensk forfatter og poet.

Han har gitt ut et titalls bøker, den siste *Efter arbetsschema* i . Nominert til Nordisk råds litteraturpris fra Sverige for .

## Bibliografi
* *Som samplingsdikter* 1992
* *Näst sista våldet* 1994
* *Aggregat som muterar* 2001
* *Karma inertia* 2001
* *Minnen av kroppar i rörelse och vila* 2001
* *Nod noll* 2001
* *Transvektor* 2001
* *Virus* 2004
* *Monomtrl* 2005
* *Collobert orbital* 2006
* *Restaktivitet* 2007
* *Efter arbetsschema* 2008
* *Livdikt* 2010

## Priser og utmerkelser

## Referanser


## Eksterne lenker
* Johan Jönson hos Store norske leksikon
Iron Maiden: Flight 666

***Iron Maiden: Flight 666*** er en britisk-kanadisk dokumentarfilm som omhandler første del av Iron Maidens *[[Somewhere Back in Time - The Best of: 1980 - 1989|Somewhere Back in Time]]*-turne i 2008. I løpet av 45 dager spilte bander 23 konserte på fem kontinenter. Dette var den første turneene hvor de benyttet eget passasjerfly, "Ed Force One", med bandets vokalist bak spakene.

En betydelig del av turneen foregikk i Latin-Amerika, i land hvor de aldri tidligere har turnert, slik som Costa Rica og Colombia.

DVD-en ble gitt ut i Norge av EMI Music. Den ble vist på NRK under tittelen *På vingene med Iron Maiden*.

## Sporliste
**DVD Disk 1** 
*Dokumentar

**DVD Disk 2 og CD**
#«Churchill's Speech» (Live i Mumbai)
#«Aces High» (Live i Mumbai)
#«2 Minutes to Midnight» (Live i Melbourne)
#«Revelations» (Live i Sydney)
#«The Trooper» (Live i Tokyo)
#«Wasted Years» (Live i Monterrey)
#«The Number of the Beast» (Live i Los Angeles)
#«Can I Play with Madness» (Live i Mexico by)
#«Rime of the Ancient Mariner» (Live i New Jersey)
#«Powerslave» (Live i San Jose)
#«Heaven Can Wait» (Live i São Paulo)
#«Run to the Hills» (Live i Bogotá)
#«Fear of the Dark» (Live i Buenos Aires)
#«Iron Maiden» (Live i Santiago)
#«Moonchild» (Live i San Juan)
#«The Clairvoyant» (Live i Curitiba)
#«Hallowed Be Thy Name» (Live i Toronto)

## Personell
*Bruce Dickinson: vokal
*Steve Harris: bass
*Dave Murray: gitar
*Adrian Smith: gitar
*Janick Gers: gitar
*Nicko McBrain: trommer
**Michael Kenney: keyboard

## Album
***Flight 666 – The Original Soundtrack*** er et konsertalbum fra Iron Maiden, utgitt mai 2009. Albumet er CD-utgivelsen av lydsporet fra DVD-utgivelsens disk 2.

## Referanser


## Eksterne lenker
*
Óli Jacobsen

:*For den konservative politikeren med samme navn, se [[Ole Jacobsen]].*

**Óli Emil Jacobsen** (født 21. august 1943 i Kalundborg) er en færøysk fagforeningsleder, politiker og skribent.

Han ble født i Danmark av færøyske foreldre, og bor i Tórshavn. Etter folkeskolen dro han til sjøs. Han ble valgt til styremedlem i Føroya Fiskimannafelag i 1966 og til formann i 1971. I 2007 tapte Jacobsen gjenvalg til formannsvervet, etter å ha fått færre stemmer enn både Jan Højgaard og Dan R. Petersen i uravstemningen.

I 1990-årene var Jacobsen blant lederne i Verkamannafylkingin, et protestparti med røtter i fagbevegelsen som brøt med Javnaðarflokkurin under den færøyske bankkrisen. Han var innvalgt på Lagtinget fra Eysturoy 1994–1998, minister for nærings-, arbeids- og justissaker i Edmund Joensens første regjering 1994–1995 samt minister for sosial-, helse-, arbeids- og justissaker i Edmund Joensens andre regjering fra mars til mai 1998.

Jacobsen har skrevet flere bøker og en lokalhistorisk spalte i *[[Sosialurin]]*.

Jacobsen har utgitt boken *Daniel J. Danielsen and the Congo: Missionary Campaigns and Atrocity Photographs,* som beskriver historien om den færøske misjonær Daniel J. Danielsen. Danielsen var misjonær i Kongo og arbeidet sammen med irske Roger Casement.

## Referanser
Jørgen Hovde

**Jørgen Hovde** (født 12. november 1986 i Oslo) er en norsk politiker; han var leder av NKP 2013–15 og var før det leder av partiets ungdomsorganisasjon Ungkommunistene i Norge i seks år. 

Hovde er oppvokst i Hokksund. Han er utdannet bibliotekar fra Høgskolen i Oslo og Akershus 2009–12.

Han var leder for Buskerud og Vestfold distrikt av NKP i 2013. 

## Referanser
Donghu

**Donghu** (kinesisk: 东湖区; pinyin: *Dōnghú Qū*) er et bydistrikt i byprefekturet Nanchang i den kinesiske provinsen Jiangxi. Det har et areal på 18,35&nbsp;km² og teller 529&nbsp;000&nbsp;innbyggere. 

Distriktet oppstod under Tangdynastiet da det ble bygget bro over Taihusjøen i Nanchang, slik at det oppstod et østlig (*dong*) og vestlig distrikt. Folkets Park, den største offentlige park i det sentrale Nanchang, ligger i Donghu.

## Administrative enheter
Distrikter det i:
*Dayuan (大院)
*Dongjiayao (董家窑)
*Gongyuan (公园)
*Baihuazhou (百花洲)
*Dunzitang (墩子塘)
*Yuzhang (豫章)
*Bayiqiao (八一桥)
*Tengwangge (滕王阁)
*Shajin (沙井)
*Pengjiaqiao (彭家桥)

## Referanser


## Eksterne lenker
*[Nanchang Donghu District Government Web 
* https://web.archive.org/web/20090603220229/http://www.xzqh.org/quhua/36jx/0102dh.htm Informasjonsside
Eilif Samuelsen

**Torben Eilif Lindenskov Samuelsen** (født 22. mai 1934 i Fuglafjørður) er en tidligere, færøysk lærer og politiker (Sb.).

## Liv og virke
Han var sønn av Steingrím Lindenskov Samuelsen og Lena Midjord. Han er fjerde eldst av tolv søsken. Farfaren Andrass Samuelsen var en ledende politiker i Sambandsflokkurin i første halvdel av 1900-tallet. Den ene farbroren, sakfører Trygve Samuelsen, var også formann i Sambandsflokkurin, mens en annen farbror, Georg L. Samuelsen, og Eilifs bror, Benny Samuelsen, var redaktører i partiets presseorgan, *[[Dimmalætting]]*.

Han gikk Indre Missions lærerseminar i Haslev i Danmark, hvor han tok eksamen i 1958, og ble ansatt som folkeskolelærer i Hvalvík i 1959. Han giftet seg i 1956 med Katrin Hansen fra Saksun. De har to barn. Han var også formann i kommunestyret i Hvalvík 1963–1965. I 1965 flyttet han med familien til Tórshavn, hvor han begynte som lærer ved Tórshavns kommuneskole. Fra 1968 til 1969 bodde de i København, hvor Eilif tok videreutdannelse ved Danmarks Lærerhøjskole. I 1969 begynte han som lærer ved Tórshavns øvelsesskole, som nettopp var etablert, hvor han ble værende frem til han avgikk med alderspensjon i 1999. Samuelsen var også formann i lærernes fagorganisasjon, Føroya Lærarafelag, 1969–1980. Kommuneskolen og øvelsesskolen i Tórshavn er senere slått sammen.

Samuelsen var innvalgt på Lagtinget fra Suðurstreymoy 1978–1990. Han var minister for skole-, sosial- og energisaker i Pauli Ellefsens regjering 1981–1985 og minister for skole-, energi- og miljøvernsaker i Edmund Joensens første og andre regjering 1994–1998.

Samuelsen har vært klokker i Vesturkirkjan i mange år. Barndomshjemmet i Fuglafjørður var kjent som svært musikalsk. Eilif Samuelsen har blant annet kombinert dette med sine administrative evner som styreformann ved Tórshavns musikkskole 1988–1998 og styremedlem i Færøyenes kulturfond, Mentanargrunnur Landsins, 1986–1994 og 1998–2000.

Eilif Samuelsen har oversatt en rekke klassiske verker til færøysk. I 2016 ble han tildelt Færøyenes fremste litteratur, M.A. Jacobsens Heiðursløn, for dette arbeidet. Mads Andreas Jacobsen, som prisen er oppkalt etter, var for øvrig stefar til Katrin, Eilif Samuelsens kone.

Samuelsen ble utnevnt til ridder av Dannebrogordenen i 1984.

## Referanser
Yusaf Parvez

**Yusaf Parvez** (født ) også kjent som «Vicotnik» er en norsk heavy metal-musiker. 

## Karrière
Han er gitarist og vokalist, og har vært trommeslager for det norske black metal-bandet Dødheimsgard fra 1994. Han spilte også i Code som bassist fra 2002 til 2010. Og Naer Mataron som vokalist fra 2006 til 2012.

Han har spilt i Avant-garde metal-bandet Ved Buens Ende som gitarist og vokalist, og i ambient bandet Aphrodisiac. Han har også vært gjestevokalist i et av Dimmu Borgirs album. 

## Diskografi
### [[Aphrodisiac]]
* *[[Nonsense Chamber]]* (Studioalbum, 1997)

### [[Code (band)|Code]]
* *Neurotransmissions* (Demo, 2002)  
* *[[Nouveau Gloaming]]* (Studioalbum, 2005) 
* *[[Resplendent Grotesque]]* (Studioalbum, 2009) 

### [[DHG|Dødheimsgard]]
* *Promo 1994* (Demo, 1994)  
* *[[Kronet til konge]]* (Studioalbum, 1995)
* *Promo 1995* (Demo, 1995)  
* *[[Monumental Possession]]* (Studioalbum, 1996) 
* *[[Satanic Art]]* (EP, 1998) 
* *[[666 International]]* (Studioalbum, 1999) 
* *[[Supervillain Outcast]]* (Studioalbum, 2007)
* *[[Black Medium Current]]* (Studioalbum, 2023)

### [[Dimmu Borgir]]
* *[[For all tid]]* (studioalbum, 1994)

### [[Ved Buens Ende]]
* *[[Those Who Caress the Pale]]* (EP, 1994)  
* *[[Written in Waters]]* (Studioalbum, 1995)

## Eksterne lenker
*
Chengguan (Lanzhou)

**Chengguan** (kinesisk: 城关区; pinyin: *Chéngguān Qū*) er et bydistrikt i byprefekturet Lanzhou, hovedstaden i den kinesiske provins Gansu. Chengguan har et areal på 220&nbsp;km² og teller ca. 880&nbsp;000&nbsp;innbyggere (2004). 

## Eksterne lenker
*  
* Informasjonsside
Føroya Lærarafelag

**Føroya Lærarafelag** (norsk: *Færøyenes Lærerforening*) er en fagforening for pedagoger på Færøyene. Foreningen ble stiftet i 1898, og i 1956 ble det tilhørende forlaget Bókadeild Føroya Lærarafelags opprettet.

## Formenn

* Herálvur Jacobsen 2010–d.d.
* Páll Poulsen 2010 (fungerende)
* Magnus Tausen 2003–2010
* Elsa Birgitta Petersen 1999–2003
* Andras L. Samuelsen 1997–1999
* Jenny Lydersen 1997
* Esmar Berg 1992–1997
* Inga Høgenni 1988–1992
* Trygvi Teirin 1984–1988
* Marita Petersen 1980–1984
* Eilif Samuelsen 1969–1980
* Hans Kristiansen 1968–1969

* Johannes A. Næs 1964–1968
* Ludvig Petersen 1963–1964
* Johannes A. Næs 1960–1963
* Poul E. Petersen 1954–1960
* Marius Johannesen 1942–1954
* Rikard Long 1934–1942
* Mikkjal á Ryggi 1930–1934
* Peter Mohr Dam 1927–1930
* Símun Pauli úr Konoy 1915–1927
* Poul Jensen 1902–1915
* Louis Bergh 1898–1902

## Referanser


## Eksterne lenker
*
Chengguan

**Chengguan** kan være:

*Den buddhistiske kinesiske patriarken Chengguan;
*Bydistriktet Chengguan i byprefekturet Lanzhou i provinsen Gansu i Folkerepublikken Kina,
*Storkommunen Chengguan i fylket Hui i byprefekturet Longnan i provinsen Gansu i Kina.
Aphrodisiac

**Aphrodisiac** er et dark ambient band fra Norge. Bandet ble startet i 1996 og har flere medlemmer kjent fra heavy metal-miljøet. Kristoffer Rygg bidrog med låten «Children, It Is I».

## Diskografi
**[[Nonsense Chamber]]* (Studioalbum, 1997)

## Medlemmer

## Eksterne lenker
*
Jinchang

**Jinchang** kan være:

*Byprefekturet Jinchang i provinsen Gansu i Folkerepublikken Kina;
*Bydistriktet Jinchang i byprefekturet Suzhou i provinsen Jiangsu i Folkerepublikken Kina.
Nonsense Chamber

***Nonsense Chamber*** er debutalbumet til det norske støymusikk-bandet Aphrodisiac. Kristoffer Rygg bidrog med låten «Children, It Is I».

## Sporliste
# «With Such High Zest» (1:34)  
# «Rippled With Laughter» (2:56)  
# «Like in a Constant State of Sexual Ecstasy» (2:59)  
# «I Know Who I Am» (3:57)  
# «Our Relaxations» (3:37)  
# «Burst of Disappointment» (3:04)  
# «Indecent Exposer of Consciousness» (6:48)  
# «Johnny Came Home from Staten Island in a Body Bag» (4:28)  
# «Lux et Tenebrae» (4:28)  
# «Illness and Wasted Money» (1:06)  
# «Paintbrush» (5:53)  
# «Fairies and Frogs» (8:35)  
# «Children, It Is I» (4:33) 

## Artister

## Eksterne lenker
Bernsprisen

**Bernsprisen** er en pris som deles ut årlig av Svenske PEN til en forfatter, journalist eller fotograf som «levert et verdifullt bidrag til skildringen av Stockholms kultur og natur, dens institusjoner og dens utvikling eller Stockholmslivet i andre former». Prisen ble innstiftet i 1963 og er på SEK  i 2006.

## Liste over prisvinnere (utvalg)

## Referanser


## Eksterne lenker
* Priser som deles ut av Svenske PEN
Jinchang (Suzhou)

**Jinchang** (kinesisk: 金阊区; pinyin: *Jīnchāng Qū*) er et bydistrikt i Folkerepublikken Kina. Det ligger under byprefekturet Suzhou i provinsen Jiangsu. Det har et areal på 35,7&nbsp;km² og teller 370&nbsp;000&nbsp;innbyggere (2004). 

Jinchang er Suzhous administrative sete.

## Eksterne lenker
* Informasjonsside
Gråselje

**Gråselje** (*Salix cinerea*) er en art løvtrær i pilefamilien. Den avviker fra selje først og fremst ved å kreve mer fuktighet, vokser sjelden over 10 meter høy, og har lengre, mer spatelformede blader. Eldre greiner er brune med vedåser. Den har kortere bladskaft på 3–9 mm, mot 8–30 mm for selje.

Gråselje er en busk eller et tre inntil 10 m, sjelden 15 m. Barken er mørkere grå og har grunnere furer enn hos selje. Skudd og kvister forblir hårete (grålodne) det første året. Bladene er 5–10 cm lange, og 2–3 ganger lengre enn de er brede, mot maksimalt to ganger lengre for selje. Gråselje har lett spatelformede blader, de er butte ytterst og er på det bredeste ovenfor midten. Blomstringen skjer senere enn hos selje, og gåsungene er mindre hos gråselje. Hannblomster gule støvbærere (gåsunger), hunnblomster grønn-gule.

Gråselje *(Salix cinerea* ssp *cinerea)* kan også kalles ***østlig gråselje***, da den vokser i Sentral-Europa og Norden og østover til Sibir og Kasakhstan. En vestlig underart er ***Salix cinerea'' ssp. ''oleifolia*** – «Grey Sallow», eller ***vestlig gråselje***. Bladene mellomgrønne, på lysegrønne kvister og bladstilker. Bittesmå øreblad ved bladstilken. Vest-Europa, De britiske øyer.

## Utbredelse
Arten vokser i hele Europa og store deler av Russland. 
* Vestlig gråselje (*Salix cinerea* ssp. *oleifolia*) vokser i Irland og Storbritannia, vestlige Frankrike, Spania, Portugal, Korsika og Sardinia. Populasjon i nordlige Marokko.
* Østlig gråselje (*Salix cinerea* ssp *cinerea*) vokser i østlige Frankrike, og deretter inkludert Alpene og Tyskland østover til Kasakhstan og det midtre Sibir.
Utbredelse i hele Danmark, Sverige nord til midten av Bottenviken og Finland nord til Uleåborg og Kemi. Bornholm, Öland og Gotland.

Gråselja vokser i Norge på Østlandet fra Halden til Trysil og Rendalen, og ned til Mandal og Farsund, en mulig vestlig bestand på Jæren.

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
Europaparlamentsvalget i Bulgaria 2009

**Europaparlamentsvalget i Bulgaria 2009** ble avholdt søndag 7. juni 2009. Det ble valgt 17 mandater til Europaparlamentet.

## Referanser